[pic] | EURÓPAI BIZOTTSÁG |

Brüsszel, 2010.11.30.

COM(2010) 710 végleges

2010/0345 (NLE)

Javaslat:

A TANÁCS RENDELETE

az egyes ipari, mezőgazdasági és halászati termékek tekintetében a közös vámtarifában rögzített autonóm vámtételek ideiglenes felfüggesztéséről szóló 1255/96/EK rendelet módosításáról

INDOKOLÁS

A JAVASLAT HÁTTERE

- A javaslat okai és céljai

A Bizottság a gazdasági vámkérdésekkel foglalkozó csoport segítségével megvizsgálta a tagállamok által a közös vámtarifában rögzített autonóm vámtételek ideiglenes felfüggesztésére vonatkozóan benyújtott valamennyi kérelmet. A mellékelt javaslat több ipari termékre vonatkozik. A fenti termékekre vonatkozó felfüggesztésre irányuló kérelmeket az autonóm vámtételek felfüggesztéséről és a kontingensekről szóló bizottsági közleményben (lásd HL C 128., 1998.4.25., 2. o.) meghatározott feltételek figyelembevételével vizsgálták meg. E vizsgálat alapján a Bizottság úgy ítéli meg, hogy a vámtételek felfüggesztése a csatolt rendeletjavaslat I. mellékletében felsorolt termékek esetében indokolt. A melléklet jegyzékében nem szerepelnek azok a termékek, amelyek esetében a felfüggesztés már nem szolgálja az Unió gazdasági érdekeit. E rendelet I. melléklete tartalmazza azon termékek jegyzékét, amelyek esetében felfüggesztés javasolt, illetve az új árumegnevezéseket, amelyek esetében a szövegezésen változtatni kell vagy új KN-kód, illetve TARIC-kód vált szükségessé, a II. melléklet pedig azon termékkódok listáját tartalmazza, amelyek kikerültek az 1255/96/EK rendelet mellékletéből, valamint azokat az árumegnevezéseket vagy új KN-kódokat vagy TARIC-kódokat, amelyeket az I. mellékletben említett új megnevezések vagy kódok váltanak fel.

- Háttér-információk

Az Unió érdeke, hogy a közös vámtarifában rögzített autonóm vámtételek teljesen felfüggesztésre kerüljenek több olyan új termék esetében, amelyek nem szerepelnek az egyes ipari és mezőgazdasági termékek tekintetében a közös vámtarifában rögzített autonóm vámtételek ideiglenes felfüggesztéséről szóló 1255/96/EK tanácsi rendelet mellékletében.

- Meglévő rendelkezések a javaslat által érintett területen

A legutóbb az 566/2010/EU tanácsi rendelettel módosított, az egyes ipari és mezőgazdasági termékek tekintetében a közös vámtarifában rögzített autonóm vámtételek ideiglenes felfüggesztéséről szóló 1255/96/EK tanácsi rendelet.

- Összhang az Unió egyéb szakpolitikáival és célkitűzéseivel

A javaslat összhangban van a kereskedelem-, a vállalkozás- és a fejlesztéspolitikával, valamint a külkapcsolatokra vonatkozó politikával. Külön kiemelendő, hogy a javaslat nem érinti hátrányosan az EU-val kötött preferenciális kereskedelmi megállapodások előnyeit élvező országokat (például az általános preferenciarendszerben részt vevő országokat, az AKCS-országokat, valamint a tagjelölt és a potenciálisan tagjelölt nyugat-balkáni országokat).

AZ ÉRDEKELTEKKEL FOLYTATOTT KONZULTÁCIÓK EREDMÉNYEI ÉS A HATÁSVIZSGÁLAT

- Konzultáció az érdekeltekkel

Konzultációra került sor az egyes tagállamok iparágait képviselő, gazdasági vámkérdésekkel foglalkozó csoporttal. Az összes felsorolt felfüggesztés a csoport keretében folytatott egyeztetések során létrejött megállapodások, illetőleg kompromisszumok eredménye.

- Szakértői vélemények összegyűjtése és felhasználása

Külső szakértők bevonására nem volt szükség.

- Hatásvizsgálat

A javaslat évente 24,1 millió EUR vám megfizetése alól mentesíti az Unió iparát, és így fokozza annak versenyképességét azon harmadik országok iparával szemben, amelyek késztermékeket szállítanak az uniós piacra. A javaslatban foglaltak összhangban vannak az autonóm vámtételek felfüggesztéséről és az autonóm vámkontingensekről szóló bizottsági közleményben lefektetett elvekkel. A javasolt módosítás segít munkahelyeket megtartani és új munkahelyeket teremteni az Európai Unióban.

A javaslattal kapcsolatban konzultációra kerül sor.

A JAVASLAT JOGI ELEMEI

- A javaslat összefoglalása

Javaslat az egyes ipari és mezőgazdasági termékek tekintetében a közös vámtarifában rögzített autonóm vámtételek ideiglenes felfüggesztéséről szóló 1255/96/EK rendeletet módosító tanácsi rendelet megalkotására.

- Jogalap

A javaslat jogalapja az Európai Unió működéséről szóló szerződés (EUMSz.) 31. cikke.

- A szubszidiaritás elve

A szubszidiaritás elve nem érvényesül, mivel a javaslat az Unió kizárólagos hatáskörébe tartozik.

- Az arányosság elve

A javaslat megfelel az arányosság elvének a következők miatt:

Ezek az intézkedések összhangban vannak a külkereskedelemben részt vevő gazdasági szereplőkre vonatkozó eljárások egyszerűsítésével kapcsolatos alapelvvel, valamint a Bizottságnak az autonóm vámtételek felfüggesztéséről és az autonóm vámkontingensekről szóló közleményével (HL C 128., 1998.4.25., 2. o.).

- A jogi aktus típusának megválasztása

Javasolt aktus: rendelet

Más jogi aktus nem felelne meg a következők miatt:

Az Európai Unió működéséről szóló szerződés 31. cikke értelmében az autonóm vámtételek felfüggesztését és az autonóm vámkontingenseket a Bizottság javaslata alapján a Tanács minősített többséggel hagyja jóvá.

KÖLTSÉGVETÉSI VONZATOK

Be nem szedett vámok, amelyek teljes összege 24 100 000 EUR évente.

OPCIONÁLIS ELEMEK

A rendeletjavaslat I. melléklete a felfüggesztett vámtételek új listáját tartalmazza. A II. melléklet a törléseket sorolja fel.

2010/0345 (NLE)

Javaslat:

A TANÁCS RENDELETE

(…)

az egyes ipari, mezőgazdasági és halászati termékek tekintetében a közös vámtarifában rögzített autonóm vámtételek ideiglenes felfüggesztéséről szóló 1255/96/EK rendelet módosításáról

AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 31. cikkére,

tekintettel az Európai Bizottság javaslatára,

mivel:

1. Az Unió érdeke, hogy a közös vámtarifában rögzített autonóm vámtételeket teljesen felfüggesszék több olyan új termék esetében, amelyek jelenleg nem szerepelnek az 1255/96/EK tanácsi rendelet[1] mellékletében.

2. Az 1255/96/EK rendelet mellékletében jelenleg felsorolt, hét termékre vonatkozó, 2805 30 90 10, 2805 30 90 20, 2825 50 00 10, 2933 79 00 40, 3908 90 00 20, 3920 62 19 88 és 8525 80 19 30 KN- és TARIC-kódokat törölni kell a mellékletből, mivel e termékek tekintetében az Uniónak már nem érdeke a közös vámtarifában rögzített autonóm vámtételek felfüggesztésének fenntartása.

3. A termékekkel kapcsolatos technikai fejlődésre és a piaci gazdasági folyamatokra való tekintettel az 1255/96/EK rendelet mellékletében módosítani szükséges tizennyolc felfüggesztéshez kapcsolódó árumegnevezést. E felfüggesztéseket törölni kell a melléklet jegyzékéből, és az új árumegnevezéssel új felfüggesztésként kell beilleszteni. Emellett húsz termékre vonatkozóan módosítani kell a KN-kódot, tizenegy termékre vonatkozóan pedig a TARIC-kódot.

4. Az 1255/96/EK rendelet mellékletében levő jegyzékből törölni kell azokat a felfüggesztéseket, amelyekre vonatkozóan az említett technikai módosításokat el kell végezni, majd azokat az új árumegnevezések, új KN-kódok vagy új TARIC-kódok használatával kell újra beilleszteni az említett jegyzékbe.

5. Az egyértelműség érdekében a módosított bejegyzéseket a beillesztett és törölt felfüggesztések e rendeletben meghatározott jegyzékeiben csillaggal kell megjelölni.

6. A tapasztalat azt mutatja, hogy az 1255/96/EK rendeletben felsorolt felfüggesztések vonatkozásában a technikai és gazdasági változások figyelembevételének biztosítása miatt lejárati határidőre van szükség. Az autonóm vámtételek felfüggesztéséről és a vámkontingensekről szóló 1998. évi bizottsági közleményben[2] meghatározott elvekkel összhangban ez nem zárja ki egyes intézkedéseknek az említett időpontnál korábbi megszüntetését vagy azon túli meghosszabbítását, amennyiben ezt gazdasági indokokkal alátámasztják.

7. Az 1255/96/EK rendeletet ezért ennek megfelelően módosítani kell.

8. Mivel az e rendeletben megállapított felfüggesztéseknek 2011. január 1-jétől kell hatályba lépniük, ezt a rendeletet ugyanezen időponttól kell alkalmazni és haladéktalanul hatályba kell léptetni,

ELFOGADTA EZT A RENDELETET:

1. cikk

Az 1255/96/EK rendelet melléklete a következőképpen módosul:

9. az e rendelet I. mellékletében felsorolt termékekre vonatkozó sorok beillesztésre kerülnek;

10. az azokra a termékekre vonatkozó sorok, amelyek KN- és TARIC-kódja e rendelet II. mellékletében szerepel, törlésre kerülnek.

2. cikk

Ez a rendelet az Európai Unió Hivatalos Lapjában való kihirdetésének napján lép hatályba.

Ezt a rendeletet 2011. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]-án/én

a Tanács részéről

az elnök

I. MELLÉKLET

Az 1. cikk (1) bekezdésében említett termékek

KN-kód | TARIC | Árumegnevezés | Autonóm vámtétel | Érvényességi időszak |

ex 2805 30 90 | 30 | Ritkaföldfémek, szkandium és ittrium, legalább 98,5 tömegszázalékos tisztaságú | 0 % | 2011.1.1.-2015.12.31. |

ex 2825 50 00 ex 2825 50 00 | 11 19 | Réz(I vagy II)-oxid legalább 78 tömegszázalék réztartalommal, és legfeljebb 0,03 tömegszázalékos klorid tartalommal | 0 % | 2011.1.1.-2013.12.31. |

ex 2904 20 00 | 10 | Nitrometán | 0 % | 2011.1.1.-2015.12.31. |

ex 2904 20 00 | 20 | Nitroetán | 0 % | 2011.1.1.-2015.12.31. |

ex 2904 20 00 | 30 | 1-Nitropropán | 0 % | 2011.1.1.-2015.12.31. |

ex 2905 39 95 | 10 | 1,3-Propán-diol | 0 % | 2011.1.1.-2015.12.31. |

ex 2909 50 00 | 20 | Ubikvinol | 0 % | 2011.1.1.-2015.12.31. |

2912 41 00 | Vanillin (4-hidroxi-3-metoxi-benzaldehid) | 0 % | 2011.1.1.-2015.12.31. |

ex 2914 29 00 | 30 | (R)-p-Menta-1(6),8-dién-2-on | 0 % | 2011.1.1.-2015.12.31. |

ex 2914 50 00 | 20 | 3’-Hidroxiacetofenon | 0 % | 2011.1.1.-2015.12.31. |

ex 2914 70 00 | 60 | 4’-Tercbutil-2’,6’-dimetil-3’,5’-dinitroacetofenon | 0 % | 2011.1.1.-2015.12.31. |

ex 2915 90 00 | 60 | Etil-6,8-diklór-oktanoát | 0 % | 2011.1.1.-2015.12.31. |

ex 2916 20 00 | 60 | 3-Ciklohexil-propionsav | 0 % | 2011.1.1.-2015.12.31. |

ex 2916 39 00 | 25 | 2-Metil-3-(4-fluorfenil)-propionil-klorid | 0 % | 2011.1.1.-2015.12.31. |

ex 2916 39 00 | 30 | 2,4,6-Trimetilbenzoil-klorid | 0 % | 2011.1.1.-2015.12.31. |

ex 2917 19 90 | 50 | Tetradekánsav | 0 % | 2011.1.1.-2015.12.31. |

ex 2917 39 95 | 20 | Dibutil-1,4-benzoldikarboxilát | 0 % | 2011.1.1.-2015.12.31. |

ex 2917 39 95 | 30 | Benzol-1,2:4,5-tetrakarboxil dianhidrid | 0 % | 2011.1.1.-2015.12.31. |

ex 2918 30 00 | 50 | Metil-(3-oxo-2-pentilciklopentil)acetát | 0 % | 2011.1.1.-2015.12.31. |

ex 2921 29 00 | 40 | Dekametiléndiamin | 0 % | 2011.1.1.-2015.12.31. |

ex 2921 30 99 | 30 | 1,3-Ciklohexán-dimetánamin | 0 % | 2011.1.1.-2015.12.31. |

ex 2921 49 00 | 70 | 2-Klórbenzil-amin | 0 % | 2011.1.1.-2015.12.31. |

ex 2922 29 00 | 75 | 4-(2-Aminoetil)fenol | 0 % | 2011.1.1.-2015.12.31. |

ex 2922 39 00 | 20 | 2-Amino-5-klórbenzofenon | 0 % | 2011.1.1.-2015.12.31. |

ex 2928 00 90 | 25 | Acetaldehid-oxim vizes oldatban | 0 % | 2011.1.1.-2015.12.31. |

ex 2930 90 99 | 50 | [S-(R*,R*)]-2-Amino-1-[4-(metiltio)-fenil]-1,3-propándiol | 0 % | 2011.1.1.-2015.12.31. |

ex 2931 00 99 | 10 | Dietil-metoxi-borán | 0 % | 2011.1.1.-2015.12.31. |

ex 2931 00 99 | 15 | Trietil-borán | 0 % | 2011.1.1.-2015.12.31. |

ex 2932 19 00 | 50 | 2-Metilfurán | 0 % | 2011.1.1.-2015.12.31. |

ex 2932 99 00 | 50 | 7-Metil-3,4-dihidro-2H-1,5-benzodioxepin-3-on | 0 % | 2011.1.1.-2015.12.31. |

ex 2932 99 00 | 60 | (3aR,5aS,9aS,9bR)-3a,6,6,9a-Tetrametil-2,4,5,5a,7,8,9,9b-oktahidro-1H-benzo[e][1]benzofurán | 0 % | 2011.1.1.-2015.12.31. |

ex 2933 39 99 | 49 | 2-[[[3-Metil-4-(2,2,2-trifluoroetoxi)-2-piridinil]metil]tio]-1H-benzimidazol | 0 % | 2011.1.1.-2015.12.31. |

ex 2933 39 99 | 70 | 2-Klórmetil-4-metoxi-3,5-dimetilpiridin-hidroklorid | 0 % | 2011.1.1.-2015.12.31. |

ex 2933 39 99 | 80 | 5-Difluor-metoxi-2-[[(3,4-dimetoxi-2-piridil)metil]tio]-1H-benzimidazol | 0 % | 2011.1.1.-2015.12.31. |

ex 2933 49 90 | 30 | Kvinolin | 0 % | 2011.1.1.-2015.12.31. |

ex 2933 49 90 | 40 | Izokvinolin | 0 % | 2011.1.1.-2015.12.31. |

ex 2933 69 80 | 60 | Cianursav | 0 % | 2011.1.1.-2015.12.31. |

ex 2933 79 00 | 70 | (S)-N-[(Dietilamino)metil]-alfa-etil-2-oxo-1-pirrolidin-acetamid L-(+)-tartarát | 0 % | 2011.1.1.-2015.12.31. |

ex 2934 20 80 | 60 | Benzotiazol-2-il-(Z)-2-tritiloxiimino-2-(2-aminotiazol-4-il)-tioacetát | 0 % | 2011.1.1.-2015.12.31. |

ex 2934 20 80 | 70 | N,N-Bisz(1,3-benzotiazol-2-il-szulfanil)-2-metilpropán-2-amin | 0 % | 2011.1.1.-2015.12.31. |

ex 2934 99 90 | 25 | 2,4-Dietil-9H-tioxanten-9-on | 0 % | 2011.1.1.-2015.12.31. |

ex 2934 99 90 | 40 | 2-Tiofén etilamin | 0 % | 2011.1.1.-2015.12.31. |

ex 2934 99 90 | 50 | 10-[1,1’-Bifenil]-4-il-2-(1-metiletil)-9-oxo-9H-tioxanténium-hexafluorfoszfát | 0 % | 2011.1.1.-2015.12.31. |

ex 2938 90 30 | 10 | Ammónium-glicirrizát | 0 % | 2011.1.1.-2015.12.31. |

*ex 3208 90 19 | 60 | A következők közül egyet vagy többet tartalmazó hidroxisztirol kopolimer: — sztirol — alkoxisztirol — alkil-akrilátok etil-laktátban oldva | 0 % | 2011.1.1.-2011.12.31. |

ex 3402 11 90 | 10 | Nátrium-lauril-metil-izetionát | 0 % | 2011.1.1.-2015.12.31. |

ex 3402 90 10 | 30 | Felületaktív készítmény, amely nátrium-dokuzát és etoxilált 2,4,7,9-tetrametildek-5-in-4,7-diol keverékéből áll | 0 % | 2011.1.1.-2015.12.31. |

ex 3402 90 10 | 50 | Polisziloxán és poli(etilén-glikol) keverékéből álló felületaktív készítmény | 0 % | 2011.1.1.-2015.12.31. |

ex 3701 30 00 ex 8442 50 80 | 30 10 | Alumínium szárazofszet nyomólemez: — műanyag bevonattal, — nyomdai kép (imázs) nélkül | 0 % | 2011.1.1.-2015.12.31. |

*ex 3707 10 00 | 15 | Érzékenyítő emulzió, amely — legfeljebb 12 tömegszázalék diazo-oxo-naftalén-szulfonsav észterből és — fenolgyantából áll, legalább 2-metoxi-1-metiletil-acetátot, vagy etil-laktátot, vagy metil 3-metoxipropionátot vagy 2-heptanont tartalmazó oldatban | 0 % | 2011.1.1.-2013.12.31. |

*ex 3707 10 00 *ex 3707 90 90 | 35 70 | Az alábbi anyagok közül egyet vagy többet tartalmazó fényérzékenyítő emulzió vagy készítmény: — akrilát polimerek, — metakrilát polimerek, — sztirol polimerek származékai; amely legfeljebb 7 tömegszázalék fényérzékeny savas prekurzort tartalmaz, legalább 2-metoxi-1-metiletil-acetátot tartalmazó szerves oldószerben oldva | 0 % | 2011.1.1.-2011.12.31. |

ex 3707 90 90 | 80 | Kromofór csoporttal módosított fenolos hidroxi-csoportot tartalmazó szerves polimerből vagy sziloxán polimerből álló fényvisszaverődés-gátló bevonat 1-etoxi-2-propanol vagy 2-metoxi-1-metiletil-acetátot tartalmazó szerves oldószerben oldva, legfeljebb 10 tömegszázalék polimertartalommal | 0 % | 2011.1.1.-2015.12.31. |

ex 3808 99 90 | 10 | Oxamil (ISO) ciklohexanon és víz oldatában | 0 % | 2011.1.1.-2015.12.31. |

ex 3812 30 80 | 40 | A következő összetevőkből álló keverék: — 80(±5)tömegszázalék 2-etilhexil-10-etil-4,4-dimetil-7-oxo-8-oxa-3,5-ditia-4-sztanna-tetradekanoát, és — 20(±5)tömegszázalék 2-etilhexil-10-etil-4-[[2-[(2-etilhexil)oxi]-2-oxoetil]tio]-4-metil-7-oxo-8-oxa-3,5-ditia-4-sztanna-tetradekanoát | 0 % | 2011.1.1.-2015.12.31. |

ex 3824 90 97 | 24 | (Klórmetil)bisz(4-fluorfenil)metilszilán 65 %-os névleges koncentrációjú toluolos oldata | 0 % | 2011.1.1.-2015.12.31. |

ex 3824 90 97 | 27 | 2,4,7,9-Tetrametildek-5-in-4,7-diol és propán-2-ol keverékéből álló készítmény | 0 % | 2011.1.1.-2015.12.31. |

ex 3824 90 97 | 28 | Készítmény, amely a következő összetevőkből áll: — legalább 85 tömegszázalék, de legfeljebb 95 tömegszázalék α-4-(2-ciano-2-butoxikarbonil)vinil-2-metoxi-fenil-ω-hidroxihexa(oxietilén), és — legalább 5 tömegszázalék, de legfeljebb 15 tömegszázalék polioxietilén (20) szorbitán-monopalmitát | 0 % | 2011.1.1.-2015.12.31. |

ex 3902 10 00 | 50 | Erősen izotaktikus polipropilén (HIPP), színezve is, légfrissítő műanyag alkatrészeinek gyártásához, az alábbi jellemzőkkel: — Legalább 0,880 g/cm3, de legfeljebb 0,913 g/cm3 sűrűség (az ASTM D1505 vizsgálati módszer szerint meghatározva) — Legalább 350 kg/cm2, de legfeljebb 390 kg/cm2 szakítószilárdság (az ASTM D638 vizsgálati módszer szerint meghatározva) — Hőalaktartósság 0,45 MPa nyomás mellett legalább 135 °C hőmérsékletig (az ASTM 648 vizsgálati módszer szerint meghatározva) (1) | 0 % | 2011.1.1.-2015.12.31. |

ex 3903 90 90 | 50 | Sztirol és p-metilsztirol kristályos kopolimerje: — amelynek olvadáspontja legalább 240 °C, de legfeljebb 260 °C, és — legalább 5 tömegszázalék, de legfeljebb 15 tömegszázalék p-metilsztirolt tartalmaz | 0 % | 2011.1.1.-2015.12.31. |

*ex 3903 90 90 | 86 | A következőket tartalmazó keverék: — legalább 45 tömegszázalék, de legfeljebb 65 tömegszázalék sztirol polimer, — legalább 35 tömegszázalék, de legfeljebb 45 tömegszázalék poli(fenilén-éter), — legfeljebb 10 tömegszázalék más adalék, amelyet az alábbi különleges színhatások közül egy vagy több jellemez: — fémes vagy gyöngyházfényű, a csillámpehely-alapú pigmentek legalább 0,3 %-os részaránya által előidézett, látószögtől függő színeltérésekkel — fluoreszkáló, az ultraibolya sugárzás elnyelése során kibocsátott fény hatására — fényes fehér színhatás, amely esetében a CIELab színskála szerint L* értéke legalább 92, b* értéke legfeljebb kettő, a* értéke pedig -5 és 7 között van | 0 % | 2011.1.1.-2013.12.31. |

ex 3904 69 80 | 81 | Poli(vinilidén-flourid) | 0 % | 2011.1.1.-2015.12.31. |

*ex 3904 69 80 | 93 | Etilén kopolimerje klórtrifluor-etilénnel, a 39. Árucsoporthoz tartozó Megjegyzések 6. b) pontjában felsorolt formák valamelyikében | 0 % | 2011.1.1.-2013.12.31. |

*ex 3904 69 80 | 94 | Etilén és tetrafluor-etilén kopolimerje | 0 % | 2011.1.1.-2013.12.31. |

*ex 3904 69 80 | 96 | Poli(klór-trifluor-etilén), a 39. Árucsoporthoz tartozó Megjegyzések 6. a) vagy b) pontjában említett formák valamelyikében | 0 % | 2011.1.1.-2013.12.31. |

*ex 3904 69 80 | 97 | Klórtrifluor-etilén és vililidén-difluorid kopolimerje | 0 % | 2011.1.1.-2013.12.31. |

*ex 3905 99 90 | 92 | Vinil-pirrolidon és dimetil-aminoetil-metakrilát polimerje, legalább 97, de legfeljebb 99 tömegszázalék vinil-pirrolidon-tartalommal, vizes oldat formájában | 0 % | 2011.1.1.-2013.12.31. |

ex 3906 90 90 | 40 | Legfeljebb 1 kg tömegű csomagokban kiszerelt, nem kiskereskedelmi forgalmazásra szánt átlátszó akrilpolimer, amely a következő jellemzőkkel rendelkezik: — viszkozitása az ASTM D 3835 módszerrel meghatározva 120°C-on legfeljebb 50 000 Pa — átlagos molekulatömegben (Mw) megadott tömege a gélkromatográfiás (GPC) mérés alapján több mint 500 000, de legfeljebb 1 200 000 — maradékmonomer-tartalma kevesebb mint 1 % | 0 % | 2011.1.1.-2015.12.31. |

ex 3907 20 11 | 40 | Polietilén-glikol legfeljebb 30-as hosszúságú etilén-oxid-lánccal és butil-2-ciano-3-(4-hidroxifenil)-akrilát végcsoportokkal, folyékony mesterkeverékekben, UV-szűrőként való használatra (1) | 0 % | 2011.1.1.-2015.12.31. |

ex 3907 99 90 | 30 | Túlnyomó részben poli(3-hidroxi-butirát)-ból álló poli(hidroxi-alkanoát) | 0 % | 2011.1.1.-2015.12.31. |

ex 3912 11 00 | 30 | Cellulóz-triacetát | 0 % | 2011.1.1.-2015.12.31. |

ex 3912 11 00 | 40 | Cellulóz-diacetát por | 0 % | 2011.1.1.-2015.12.31. |

*ex 3919 10 80 *ex 3919 90 00 *ex 3920 61 00 | 21 21 20 | Fényvisszaverő lemez, amely a következő jellemzőkkel rendelkezik: — egyik oldalán teljes egészében szabályos mintával dombornyomott polikarbonát vagy akrilpolimer fóliából áll, — mindkét oldalán egy- vagy több műanyagréteg borítja, — egyik oldalán öntapadós ragasztóréteg és elválasztó fólia boríthatja | 0 % | 2011.1.1.-2013.12.31. |

*ex 3919 10 80 *ex 3919 90 00 *ex 3920 10 89 | 50 41 25 | Egy legalább 70 μm vastagságú etilén-vinil-acetát (EVA) kopolimer alapból és egy legalább 5 μm vastagságú akrilos ragasztós részből álló ragasztófólia, szilícium lapkák csiszolása és/vagy darabolása során történő használatra (1) | 0 % | 2011.1.1.-2013.12.31. |

*ex 3919 10 80 *ex 3919 90 00 | 65 57 | Öntapadós fényvisszaverő lemez, szegmentálva is: — szabályos mintázattal, — ragasztószalag-réteggel vagy anélkül, — mikroprizmákat tartalmazó poli(metil-metakrilát) réteg által követett akrilpolimer fóliából, — egy további, poliészter réteggel is, és — záró elválasztó fóliával ellátott ragasztóréteggel | 0 % | 2011.1.1.-2013.12.31. |

*ex 3919 90 00 | 35 | Poli(vinil-klorid) fóliából álló, domborított szabályos mintát mutató fényvisszaverő rétegelt lemez, 20 cm-nél szélesebb, tekercsben, amelynek egyik oldala a következőkkel van bevonva: — mikroméretű üveggömböket tartalmazó poliuretán réteg, — poli(etilén-vinil-acetát) réteg, — ragasztóréteg és — elválasztó lap | 0 % | 2011.1.1.-2013.12.31. |

*ex 3919 90 00 | 37 | UV-szűrő poli(vinil-klorid) fólia: — legalább 78 µm vastagsággal, — egyik oldalán lehúzható védőfóliával ellátott ragasztóréteggel borítva, — legalább 1 764 mN/25 mm tapadószilárdsággal | 0 % | 2011.1.1.-2014.12.31. |

ex 3919 90 00 | 60 | Fényvisszaverő fólia: — egy poli(vinil-klorid) réteggel, — egy poliuretán réteggel, — egy mikroméretű üveggömbből álló réteggel, — egy olyan réteggel, amely magában foglalhat valamely, a látószögtől függően változó megjelenésű biztonsági és/vagy hivatalos jelet, — egy galvanizált alumíniumból álló réteggel, és — egy egyik oldalán lehúzható védőfóliával fedett ragasztóréteggel | 0 % | 2011.1.1.-2015.12.31. |

ex 3919 90 00 | 65 | Legalább 40µm, de legfeljebb 400µm vastagságú öntapadó fólia, amely egy vagy több átlátszó, fémmel vagy színezőanyaggal bevont poli(etilén-tereftalát) rétegből áll, és amelynek egyik oldalát karcolásálló bevonat, másik oldalát pedig nyomásérzékeny ragasztó és szilikon védőfólia borítja | 0 % | 2011.1.1.-2015.12.31. |

ex 3919 90 00 | 70 | Mikroporózus poliuretánból készült öntapadó polírozó korong, bélés nélkül is | 0 % | 2011.1.1.-2015.12.31. |

*ex 3920 20 29 | 92 | Monoaxiális tájolású film, amelynek teljes vastagsága legfeljebb 75µm, és amely két vagy három rétegből áll, mindegyik réteg tartalmaz egy polipropilén és polietilén keveréket a belső réteg titán-dioxid tartalommal is, és amelynek — szakítószilárdsága futási irányban legalább 140MPa, de legfeljebb 270MPa és — szakítószilárdsága keresztirányban legalább 20MPa, de legfeljebb 40MPa az ASTM D882/ISO 527-3 tesztelési módszer szerint | 0 % | 2011.1.1.-2013.12.31. |

ex 3920 62 19 ex 3920 62 19 | 47 49 | Poli(etilén-tereftalát) lapok vagy tekercsek, amelyek a következő jellemzőkkel rendelkeznek: — mindkét oldalukon epoxi-akrilgyanta réteggel vannak bevonva, — teljes vastagságuk 37 μm (± 3 μm) | 0 % | 2011.1.1.-2015.12.31. |

*4106 31 00 *4106 32 00 4106 40 90 4106 92 00 | Más állatok szőrtelen bőre, cserzésnél tovább nem megmunkálva, a 4114 vtsz. alá tartozó bőr kivételével | 0 % | 2011.1.1.-2013.12.31. |

ex 5402 47 00 | 20 | Kétkomponensű, monofil, legfeljebb 30 decitex finomságú szál, az alábbi alkotórészekből: — polietilén-tereftalát bél, és — polietilén-tereftalát és polietilén-izoftát kopolimeréből álló külső réteg szűrőanyagok gyártásához (1) | 0 % | 2011.1.1.-2015.12.31. |

*ex 5603 12 90 *ex 5603 13 90 *ex 5603 92 90 *ex 5603 93 90 | 70 70 40 10 | Polipropilén nem szőtt textília: — sodorva hurkolt polipropilén szálakat magában foglaló, olvasztva fúvott, mindkét oldalán laminált réteggel, — legfeljebb 550 µm vastagsággal, — legfeljebb 150 g/m² tömeggel, — egy darabban vagy egyszerűen négyzetekre vagy téglalapokra vágva, és — impregnálatlanul | 0 % | 2011.1.1.-2013.12.31. |

ex 6805 10 00 ex 6805 20 00 *ex 6805 30 00 | 10 10 10 | Csiszolóanyag azonos alakú szemcsék formájában, hordozón | 0 % | 2011.1.1.-2013.12.31. |

*ex 6909 19 00 | 20 | Szilícium-nitrid (Si3N4) görgők vagy golyók | 0 % | 2011.1.1.-2015.12.31. |

ex 6909 19 00 *ex 6914 90 00 | 50 20 | Kerámia oxidok végtelen elemi szálaiból készült kerámia termékek, amelyek tömegszázalékban: — legalább 2 % dibór-trioxidot, — legfeljebb 28 % szilícium-dioxidot és — legalább 60 % dialumínium-trioxidot tartalmaznak | 0 % | 2011.1.1.-2013.12.31. |

*ex 6914 90 00 | 30 | Átlátszó kerámia mikrogömbök, amelyeket szilícium-dioxidból és cirkónium dioxidból készítettek, átmérőjük több, mint 125 µm | 0 % | 2011.1.1.-2013.12.31. |

*ex 7019 12 00 *ex 7019 12 00 | 01 21 | Előfonat, finomsági száma legalább 2 600 tex, de legfeljebb 3 300 tex és piroforos vesztesége legalább 4, de legfeljebb 8 tömegszázaléknyi (az ASTM D 2584-94 módszerrel megállapítva) | 0 % | 2011.1.1.-2013.12.31. |

*ex 7019 12 00 *ex 7019 12 00 | 02 22 | Előfonat, finomsági száma legalább 650 tex, de legfeljebb 2 500 tex, bevonva egy réteg poliuretánnal, más anyagokkal keverve is | 0 % | 2011.1.1.-2013.12.31. |

*ex 7019 12 00 ex 7019 12 00 | 03 23 | Előfonat, finomsági száma legalább 392 tex, de legfeljebb 2 884 tex, akril-kopolimer réteggel bevont | 0 % | 2011.1.1.-2013.12.31. |

*ex 7019 12 00 *ex 7019 12 00 | 04 24 | Előfonat, finomsági száma legalább 417 tex, de legfeljebb 3 180 tex, egy réteg poli(nátrium-akriláttal) és poli(akrilsavval) bevonva | 0 % | 2011.1.1.-2013.12.31. |

*ex 7019 19 10 *ex 7019 19 10 | 41 61 | Fonal, finomsági száma 33 tex vagy annak többszöröse, (± 7,5 %), végtelen fonott üvegszálból, amelynek névleges átmérője 3,5 μm vagy 4,5 μm, amelyben a legalább 3 μm, de legfeljebb 5,2 μm átmérőjű szálak vannak túlsúlyban, kivéve az elasztomerekhez való tapadás céljából kezelt szálakat | 0 % | 2011.1.1.-2013.12.31. |

*ex 7019 19 10 *ex 7019 19 10 | 42 62 | E-üvegfonal, 22tex (± 1,6 %) finomsági számú, végtelen fonott üvegszálakból, amelyek névleges átmérője 7 μm, és amelyben a legalább 6,35 μm, de legfeljebb 7,61 μm átmérőjű szálak vannak túlsúlyban | 0 % | 2011.1.1.-2013.12.31. |

*ex 7019 19 10 *ex 7019 19 10 ex 7019 90 99 | 43 63 30 | Végtelen szálakból készült, magas rugalmassági modulusú sodrott üvegfonalból előállított, gumival impregnált magas rugalmassági modulusú üvegkábel (K típusú), rezorcinol-formaldehid gyanta tartalmú - vinilpiridin és/vagy hidrogénezett akrilnitril-butadién gumi (HNBR) tartalommal is - latexszel bevonva | 0 % | 2011.1.1.-2013.12.31. |

*ex 7019 19 10 *ex 7019 19 10 ex 7019 90 99 | 44 64 20 | Műanyaggal vagy gumival impregnált üvegkábel, amelyet csavart üveg elemiszál fonalból nyernek, legalább rezorcin-formaldehid-vinilpiridin gyantát és akrilnitril-butadién gumit (NBR) tartalmazó latexszel bevonva | 0 % | 2011.1.1.-2013.12.31. |

*ex 7019 19 10 *ex 7019 19 10 ex 7019 90 99 | 45 65 10 | Műanyaggal vagy gumival impregnált üvegkábel, amelyet csavart üveg elemiszál fonalból nyernek, amely legalább rezorcin-formaldehid gyantát és klórszulfonált polietilént magába foglaló latexszel bevont | 0 % | 2011.1.1.-2013.12.31. |

*ex 7019 19 10 *ex 7019 19 10 | 46 66 | K vagy U típusú üvegszálból nyert, gumival vagy műanyaggal impregnált üvegkábel, amely — legalább 9, de legfeljebb 16 tömegszázalék magnézium-oxidból, — legalább 19, de legfeljebb 25 tömegszázalék alumínium-oxidból, és — legalább 0, de legfeljebb 2 tömegszázalék bór-oxidból áll, — nem tartalmaz kalcium-oxidot, legalább rezorcin-formaldehid gyantát és klórszulfonált polietilént tartalmazó latexszel van bevonva | 0 % | 2011.1.1.-2014.12.31. |

ex 7202 99 80 | 10 | Vas és diszprózium ötvözete: — legalább 78 tömegszázalék diszpróziumtartalommal, — legalább 18, de legfeljebb 22 tömegszázalék vastartalommal | 0 % | 2011.1.1.-2015.12.31. |

*ex 7606 12 92 ex 7607 11 90 | 20 20 | Szalag alumínium-magnézium ötvözetből, amely: — legalább 93,3 tömegszázalék alumíniumot, — legalább 2,2 de legfeljebb 5 tömegszázalék magnéziumot, és — legfeljebb 1,8 tömegszázalék egyéb elemet, tartalmaz legalább 0,14 mm de legfeljebb 0,40 mm vastagságú, és legalább 12,5 mm de legfeljebb 89 mm szélességű tekercsben, legalább 285 N/mm² szakítószilárdsággal és legalább 1,0 % szakadási nyúlással | 0 % | 2011.1.1.-2012.12.31. |

*ex 7607 20 90 | 10 | Alumíniummal borított, összesen legfeljebb 0,123 mm vastagságú fólia, amely legfeljebb 0,040 mm vastagságú alumíniumrétegből, poliamid és polipropilén alapú fóliából és a fluorsav korrózív hatásától védő bevonatból áll, lítium-polimer telepek gyártásához(1) | 0 % | 2011.1.1.-2012.12.31. |

ex 8108 90 30 | 30 | Huzal titán-alumínium-vanádium ötvözetből (TiAl6V4), az AMS 4928 és az AMS 4967 szabványnak megfelelően | 0 % | 2011.1.1.-2015.12.31. |

ex 8413 70 35 | 20 | Egyfázisú centrifugálszivattyú: — legalább percenként 400 cm3 folyadékátbocsátással, — legfeljebb 6 dBA zajkibocsátással, — szívó- és nyomócsonkján egyaránt legfeljebb 15 mm belső átmérőjű nyílással, és — –10°C vagy annál magasabb környezeti hőmérsékleten való működésre | 0 % | 2011.1.1.-2015.12.31. |

ex 8414 59 20 | 40 | Axiálventilátor elektromos motorral, legfeljebb 2 W leadott teljesítménnyel, a 8528 vtsz. alá tartozó termékek gyártásához (1) | 0 % | 2011.1.1.-2015.12.31. |

ex 8501 33 00 | 30 | Elektromos hajtórendszer gépjárműhöz, legfeljebb 100 kW leadott teljesítménnyel: — közlőművel felszerelt egyenáramú motorral, — kábellel kapcsolt erősáramú elektronikával | 0 % | 2011.1.1.-2015.12.31. |

ex 8504 50 95 | 40 | Fojtótekercs: — 4,7 μH (± 20 %) induktivitással, — legfeljebb 0,1 ohm egyenáramú ellenállással, — 500 V egyenáram mellett legalább 100 megaohm szigetelési ellenállással, LCD- és LED-modulos elektromos dobozok gyártásához (1) | 0 % | 2011.1.1.-2015.12.31. |

*ex 8505 90 20 | 91 | Mágnestekercs (szolenoid) dugattyúval, névleges üzemi tápfeszültsége 24 V, névleges egyenáram (DC) felvétele 0,08 A, a 8517 vámtarifaszám alá tartozó termékek gyártásához(1) | 0 % | 2011.1.1.-2013.12.31. |

ex 8507 80 30 | 60 | Lítiumionos újratölthető akkumulátor: — 1213 mm hosszúságú, — 245 mm szélességű, — 755 mm magasságú, — 265 kg tömegű, — 66,6 Ah névleges kapacitású, — 48 modulból álló csomagban | 0 % | 2011.1.1.-2015.12.31. |

ex 8507 80 30 | 70 | Téglatest alakú modul lítiumionos újratölthető akkumulátorba való behelyezésre: — 350 mm vagy 312 mm hosszúságú, — 79,8 mm vagy 225 mm szélességű, — 168 mm vagy 35 mm magasságú, — 6,2 kg vagy 3,95 kg tömegű, — 129 Ah vagy 66,6 Ah mért kapacitású | 0 % | 2011.1.1.-2015.12.31. |

ex 8507 80 30 | 80 | Téglatest alakú lítium-ion akkumulátor, — fémburkolattal, — hossza 171 mm (± 3 mm), — szélessége 45,5 mm (± 1 mm), — magassága 115 mm (± 1 mm), — névleges feszültsége 3,75 V és — névleges kapacitása 50 Ah gépjárművek újratölthető telepének gyártásához(1) | 0 % | 2011.1.1.-2015.12.31. |

*ex 8518 40 80 | 91 | Áramkörikártya-részegység digitális audiojel-dekódolás, audiojel-feldolgozás, valamint két- és/vagy többcsatornás jelerősítés funkcióval | 0 % | 2011.1.1.-2014.12.31. |

ex 8518 40 80 | 92 | Áramköri kártyákból álló részegység táp-, aktív kiegyenlítő és teljesítményerősítő áramkörrel | 0 % | 2011.1.1.-2015.12.31. |

*ex 8521 90 00 | 20 | Digitális videofelvevő: — merevlemez-meghajtó nélkül, — DVD-RW-vel is, — mozgásérzékelővel vagy mozgásérzékelési képességgel LAN-csatlakozós IP-kapcsolaton keresztül, — soros USB-porttal is, zárt láncú televíziós (CCTV) térfigyelő rendszer gyártásához(1) | 0 % | 2011.1.1.-2014.12.31. |

*ex 8522 90 80 | 84 | Blu-ray meghajtómechanizmus optikai jelek lejátszására és/vagy rögzítésére, DVD-, CD- vagy Blu-ray lemezekhez, legalább az alábbi részegységekkel: — jelolvasó egység háromféle hullámhosszon működő lézerdiódákkal; — orsós motor; — léptetőmotor | 0 % | 2011.1.1.-2013.12.31. |

ex 8525 80 19 | 31 | Kamera zárt láncú televízióhoz (CCTV), készülékházban is: — legfeljebb 960g tömeggel, — CCD (egyérzékelős töltéscsatoló eszköz) vagy CMOS (komplementer MOS tranzisztorpár) típusú képfelvevővel, — legfeljebb 440000 effektív pixel felbontással | 0 % | 2011.1.1.-2013.12.31. |

*ex 8528 59 40 | 20 | Színes videomonitor folyadékkristályos kijelzővel, legalább 7 V, de legfeljebb 30 V bemeneti egyenfeszültséggel (DC), a képernyő átlómérete legfeljebb 33,2 cm, a 84–90. és a 94. Árucsoportokba tartozó készülékekbe történő beépítésre | 0 % | 2011.1.1.-2013.12.31. |

ex 8529 90 65 | 55 | Helyi fényerő-szabályozásos LED-tábla a 8528 vtsz. alá tartozó árukba való beépítésre(1) | 0 % | 2011.1.1.-2015.12.31. |

ex 8529 90 65 | 65 | Nyomtatott áramköri kártya a tápáram és vezérlőjelek közvetlen eljuttatására egy LCD-modul vékonyréteg-tranzisztoros üvegpaneljének vezérlő áramköréhez | 0 % | 2011.1.1.-2015.12.31. |

*ex 8529 90 65 | 75 | Legalább félvezetőket tartalmazó modul, amely az alábbiakat szolgálja: — pixelcímzést vezérlő jel generálása vagy — címzőpixelek meghajtása | 0 % | 2011.1.1.-2012.12.31. |

ex 8529 90 92 | 25 | LCD-modul érintőképernyős funkció nélkül, kizárólag a következő elemekből: — egy vagy több vékonyréteg-tranzisztoros üveg- vagy műanyag cella, — fröccsöntött hűtőtönk, — háttérvilágító egység, — egy darab nyomtatott áramköri kártya mikrovezérlővel, és — LVDS (kisfeszültségű differenciális jel) interfész, gépjárművek rádiókészülékeinek gyártásához (1) | 0 % | 2011.1.1.-2015.12.31. |

ex 8535 90 00 ex 8536 50 80 | 30 83 | Félvezetős modulkapcsoló foglalatban: — egy vagy több szerelőkereten elhelyezett IGBT-tranzisztorcsipből és diódacsipből, — 600 V vagy 1200 V feszültségre | 0 % | 2011.1.1.-2015.12.31. |

*ex 8540 11 00 | 91 | Színes katódsugárcső lyukmaszkkal, elektronágyúval, eltérítőtekerccsel és képernyővel, amelynek a szélesség/magasság aránya 4/3 és a képernyő átlómérete legfeljebb 42 cm | 0 % | 2011.1.1.-2011.12.31. |

*ex 8540 11 00 | 92 | Négyzet alakú, hajlított képernyős, színes katódsugárcső elektronágyúval és eltérítőtekerccsel, a képernyő szélesség/magasság aránya 4/3 és a képernyő átlómérete 68 cm (± 2 mm) | 0 % | 2011.1.1.-2011.12.31. |

*ex 8540 11 00 | 93 | Színes katódsugárcső egymás mellett elhelyezett elektronágyúkkal (soros -in-line- technológia), a képernyő átlómérete legalább 79 cm | 0 % | 2011.1.1.-2011.12.31. |

*ex 8540 11 00 | 94 | Színes katódsugárcső elektronágyúval, eltérítőtekerccsel és képernyővel, amelynek a szélesség/magasság aránya 4/3 és a képernyő átlómérete több mint 72 cm | 0 % | 2011.1.1.-2013.12.31. |

*ex 8540 11 00 | 95 | Színes katódsugárcső, a képernyő szélesség/magasság aránya 16/9 és a képernyő átlómérete 39,8 cm (± 0,3 cm) | 0 % | 2011.1.1.-2013.12.31. |

ex 8543 70 90 | 40 | Nagyfrekvenciás erősítő fém szerelőperemre rögzített egy vagy több integrált áramkörből és különálló kondenzátorcsipből, foglalatban | 0 % | 2011.1.1.-2015.12.31. |

*ex 8544 42 90 | 10 | Legalább 600 Mbit/s sebességű adattovábbításra alkalmas adatátviteli kábel: — 1,25 V (± 0,25 V) feszültségre, — egyik vagy mindkét végén csatlakozóval, amelyek közül legalább az egyik 0,5 mm osztástávolságú tűket tartalmaz, — külső árnyékoló köpennyel, kizárólag LCD vagy PDP kijelző és videojelet feldolgozó elektronikus áramkörök közötti kapcsolat céljára | 0 % | 2011.1.1.-2013.12.31. |

*ex 8545 19 00 | 20 | Szénelektródák cink-szén elemek gyártásához(1) | 0 % | 2011.1.1.-2013.12.31. |

*ex 8547 10 00 | 10 | Kerámia szigetelőszerelvény, amely legalább 90 tömegszázalék alumínium-oxidot tartalmaz, metallizált, üreges hengertest formájú, melynek külső átmérője legalább 20 mm, de legfeljebb 250 mm, vákuum-megszakítók gyártásához(1) | 0 % | 2011.1.1.-2013.12.31. |

ex 9001 90 00 | 85 | Fényterelő panel poli(metil-metakrilát) anyagból, — vágott is, — nyomtatott is, sík képernyős televíziókészülék háttérvilágító egységének gyártásához (1) | 0 % | 2011.1.1.-2015.12.31. |

*ex 9022 90 00 | 10 | Röntgenkészülék-panelek (síkpaneles röntgenérzékelők/röntgenérzékelők) TFT-mátrixos üveglemezből, amorf szilíciumréteggel bevonva, cézium-jodid szcintillátorrétegével és fémezett védőbevonattal ellátva, 409,6 mm² x 409,6 mm² nagyságú aktív felülettel és 200 µm² x 200 µm² pixelmérettel | 0 % | 2011.1.1.-2013.12.31. |

ex 9405 40 39 | 30 | Elektromos világítószerelvény, benne: — nyomtatott áramköri kártyákkal és — fénykibocsátó diódákkal (LED), sík képernyős televíziókészülék háttérvilágító egységének gyártásához(1) | 0 % | 2011.1.1.-2015.12.31. |

ex 9503 00 75 ex 9503 00 95 | 10 10 | Kötélvontatású kocsi méretarányos műanyag modellje, motorral is, nyomtatáshoz (1) | 0 % | 2011.1.1.-2015.12.31. |

(*) | Az 1255/96/EK rendelet mellékletében meghatározott termékre vonatkozó felfüggesztés, amelynek KN- vagy TARIC kódját vagy árumegnevezését e rendelet módosítja |

II. MELLÉKLET

Az 1. cikk (2) bekezdésében említett termékek

KN-kód | TARIC |

ex 2805 30 90 | 10 |

ex 2805 30 90 | 20 |

ex 2825 50 00 | 10 |

ex 2933 79 00 | 40 |

*ex 3208 90 19 | 60 |

*ex 3707 10 00 | 15 |

*ex 3707 10 00 | 35 |

*ex 3707 90 90 | 70 |

*ex 3903 90 90 | 86 |

*ex 3904 69 90 | 81 |

*ex 3904 69 90 | 93 |

*ex 3904 69 90 | 94 |

*ex 3904 69 90 | 96 |

*ex 3904 69 90 | 97 |

*ex 3905 99 90 | 94 |

ex 3908 90 00 | 20 |

*ex 3919 10 80 | 21 |

*ex 3919 10 80 | 50 |

*ex 3919 10 80 | 65 |

*ex 3919 90 00 | 21 |

*ex 3919 90 00 | 35 |

*ex 3919 90 00 | 37 |

*ex 3919 90 00 | 41 |

*ex 3919 90 00 | 57 |

*ex 3920 10 89 | 25 |

*ex 3920 20 29 | 92 |

*ex 3920 61 00 | 20 |

ex 3920 62 19 | 88 |

*4106 31 10 |

*4106 32 90 |

*4106 40 90 |

*4106 92 00 |

*ex 5603 12 90 | 70 |

*ex 5603 13 90 | 70 |

*ex 5603 92 90 | 40 |

*ex 5603 93 90 | 10 |

*ex 6805 10 00 | 10 |

*ex 6805 20 00 | 10 |

*ex 6805 30 80 | 10 |

*ex 6909 19 00 | 20 |

*ex 6909 19 00 | 50 |

*ex 6914 90 90 | 20 |

*ex 6914 90 90 | 30 |

*ex 7019 12 00 | 10 |

*ex 7019 12 00 | 15 |

*ex 7019 12 00 | 50 |

*ex 7019 12 00 | 70 |

*ex 7019 19 10 | 10 |

*ex 7019 19 10 | 30 |

*ex 7019 19 10 | 55 |

*ex 7019 19 10 | 60 |

*ex 7019 19 10 | 70 |

*ex 7019 19 10 | 80 |

*ex 7019 90 99 | 10 |

*ex 7019 90 99 | 20 |

*ex 7019 90 99 | 30 |

*ex 7606 12 10 | 10 |

*ex 7607 11 90 | 20 |

*ex 7607 20 99 | 10 |

*ex 8505 90 10 | 91 |

*ex 8518 40 89 | 91 |

*ex 8521 90 00 | 20 |

*ex 8522 90 80 | 84 |

ex 8525 80 19 | 30 |

*ex 8528 59 90 | 20 |

*ex 8529 90 65 | 75 |

*ex 8540 11 11 | 95 |

*ex 8540 11 15 | 20 |

*ex 8540 11 19 | 91 |

*ex 8540 11 19 | 93 |

*ex 8540 11 91 | 31 |

*ex 8544 42 90 | 10 |

*ex 8545 19 90 | 20 |

*ex 8547 10 10 | 10 |

*ex 9022 90 90 | 10 |

(*) | Az 1255/96/EK rendelet mellékletében meghatározott termékre vonatkozó felfüggesztés, amelynek KN- vagy TARIC kódját vagy árumegnevezését e rendelet módosítja |

PÉNZÜGYI KIMUTATÁS A KIZÁRÓLAG A BEVÉTELI OLDALRA KORLÁTOZOTT KÖLTSÉGVETÉSI HATÁSSAL JÁRÓ JAVASLATOKHOZ

A JAVASLAT CÍME:

Javaslat: a Tanács rendelete az egyes ipari, mezőgazdasági és halászati termékek tekintetében a közös vámtarifában rögzített autonóm vámtételek ideiglenes felfüggesztéséről szóló 1255/96/EK tanácsi rendelet módosításáról

KÖLTSÉGVETÉSI TÉTELEK:

Alcím és jogcímcsoport: 12. alcím 120. jogcímcsoport

A 2011. évben a költségvetésben szereplő összeg: 16 653 700 000 EUR (2011. évi költségvetés-tervezet)

PÉNZÜGYI HATÁS:

( A javaslatnak nincs pénzügyi hatása.

X A javaslatnak nincs pénzügyi hatása a kiadásra, viszont van a bevételre. Ez a hatás a következő:

(millió EUR egy tizedesjegyig)

Költségvetési tétel | Bevétel[3] | [2011–2015.] év |

120. jogcímcsoport | Saját forrásokra gyakorolt hatás | –24,1 (évente) |

4. CSALÁS ELLENI INTÉZKEDÉSEK

Az e tanácsi rendeletben szereplő termékek közül néhány esetében a meghatározott célú felhasználás ellenőrzése a Közösségi Vámkódex végrehajtására vonatkozó rendelkezések megállapításáról szóló 2454/93/EGK bizottsági rendelet 291–300. cikke szerint fog történni.

EGYÉB MEGJEGYZÉSEK

A szükségtelen felfüggesztések meghosszabbítását elkerülendő, lejárati időpont megállapítására került sor. Így ezen intézkedések érvényesülése esetén a költségvetés felesleges tehertől szabadul meg.

E javaslat tartalmazza a meglévő rendelet mellékletében a következő pontok figyelembevétele érdekében elvégzendő módosításokat is:

1. felfüggesztésre vonatkozóan benyújtott és elfogadott új kérelmek;

2. a termékekkel kapcsolatos műszaki fejlődés és a piacon érvényesülő gazdasági tendenciák egyes jelenleg hatályos felfüggesztések megszüntetését teszik szükségessé.

Kiegészítés

E melléklet az árumegnevezések változását eredményező javaslatokon kívül 82 új terméket tartalmaz. Az e felfüggesztéseknek megfelelő, be nem szedett vámtételek a kérelmező tagállamokba történő várható behozatalok alapján számítva a 2011–2015. évre évi 18,0 millió EUR-ra rúgnak.

Az előző évekre vonatkozó meglévő statisztikai adatok alapján ugyanakkor úgy tűnik, hogy ezt az összeget növelni kell egy 1,8-re becsült átlagos szorzótényezővel az ugyanezen felfüggesztéseket alkalmazó más tagállamokba történő behozatal figyelembevétele érdekében. Ez azt jelenti, hogy a bevételkiesés mintegy 32,4 millió EUR/év lesz.

Visszavonás:

Három terméket töröltek e mellékletből a vámok visszaállításának következtében. Ez a források 0,3 millió EUR-val történő növelését jelenti a felfüggesztés iránti kérelmek vagy a rendelkezésre álló statisztikák (2009) alapján számolva.

Az intézkedés becsült költsége

A rendelkezésre álló statisztikai adatokból (2009) kiindulva az e rendelet hatályba léptetése következtében várható bevételkiesés így a 2011. január 1-jétől 2015. december 31-ig terjedő időszakban 32,4 –0,3 = 32,1 millió EUR/év (bruttó összeg, beszedési költségekkel együtt) x 0,75 = 24,1 millió EUR/év-re becsülhető.

A hagyományos saját forrásokban mutatkozó bevételkiesést a GNI-alapú tagállami hozzájárulásokból kell kiegyenlíteni.

[1] HL L 158., 1996.6.29.

[2] HL C 128., 1998.4.25., 2. o.

[3] A hagyományos saját források (mezőgazdasági vámok, cukorlefölözések, vámok) tekintetében nettó összegeket kell megadni, azaz a bruttó összegekből levonják a 25%-os beszedési költségeket.